На основу члана 14. и 14а Закона о средствима за заштиту биља („Службени гласник РС”, бр. 41/09 и 17/19)

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**р а с п и с у ј е**

**КОНКУРС ЗА ИЗБОР ОЦЕЊИВАЧА ЗА ПРОЦЕНУ СРЕДСТАВА ЗА ЗАШТИТУ БИЉА РАДИ ЊИХОВЕ РЕГИСТРАЦИЈЕ**

Министарство пољопривреде, шумарства и водопривреде на основу члана 14. и 14а Закона о средствима за заштиту биља („Службени гласник РС”, бр. 41/09 и 17/19) расписује конкурс за избор оцењивача за обављање послова процене средстава за заштиту биља, као и активних супстанци, односно основних супстанци, протектаната, синергиста и коформуланата које средство за заштиту биља садржи, на основу приложене документације, ради њихове регистрације.

Конкурс се расписује на период од пет година.

На основу члана 14а Закона о средствима за заштиту биља („Службени гласник РС”, бр. 41/09 и 17/19), обављање послова из чл. 14. и 16. овог Закона, Министарство може да повери високошколској установи чији оснивач је Република Србија, односно аутономна покрајина, која је акредитована за обављање послова образовања у области биотехничких наука, односно пољопривреде, у складу са посебним прописом, као и организацији чији оснивач је Република Србија, односно аутономна покрајина, уписаној у Регистар научноистраживачких организација у области биотехничких наука, односно пољопривреде, у складу са прописом којим се уређује научноистраживачка делатност (у даљем тексту: оцењивач).

Пријава на конкурс за избор оцењивача се подноси за процену:

1. физичких, хемијских и техничких особина средстава за заштиту биља са аналитичким методама за испитивање средстава за заштиту биља и остатака средстава за заштиту биља;
2. услова под којима је активна супстанца, односно основна супстанца уписана у Листу одобрених супстанци и утврђује да ли постоје значајне разлике између нивоа чистоће и садржаја и особина нечистоћа активне супстанце, односно основне супстанце у поређењу са саставом активне супстанце, односно основне супстанце установљене у документацији на основу које је та активна супстанца, односно основна супстанца уписана у Листу одобрених супстанци.
3. ефикасности средстава за заштиту биља;
4. изложености оператера;
5. токсиколошких особина средстава за заштиту биља;
6. максималним концентрацијама остатака средстава за заштиту биља у храни и храни за животиње и изложености потрошача;
7. судбине и понашања средстава за заштиту биља у животној средини;
8. екотоксиколошким особинама средстава за заштиту биља

Процена средстава за заштиту биља обавља се у складу са јединственим начелима за процену и регистрацију средстава за заштиту биља, у складу са Правилником о елементима за процену активне супстанце, односно основне супстанце и средстава за заштиту биља („Сл. гласник РС“, бр. 94/2013).

За процену средстава за заштиту биља користе се и доступне релевантне међународне смернице и препоруке, односно постојеће научно и техничко знање.

Право учешћа на овом конкурсу имају правна лица која испуњавају услове из документације конкурса и то:

1. пријаву на конкурс која се подноси на Обрасцу 1 који се заједно са целокупном документацијом може преузети са сајта Управе за заштиту биља ([www.uzb.minpolj.gov.rs](http://www.uzb.minpolj.gov.rs)). Пријава садржи основне податке о правном лицу, што подразумева пун назив и потпуну адресу, матични број, порески идентификациони број, број рачуна и назив банке, име лица овлашћеног за заступање.
2. извод из Регистра високошколских установа односно научно истраживачких организација које воде Министарство просвете, односно Министарство науке, технолошког развоја и иновација, као доказ да установа/организација испуњава законске услове за обављање научно-истраживачке делатности од општег интереса и која је, као таква, акредитована код Министарства ;
3. податке о лицу које ће обављати послове процене које су предмет уговора и издавати извештаје у складу са обављеном проценом, које мора да има звање магистра или доктора, биотехничких, хемијских, медицинских, технолошких, фармацеутских, биохемијских, природно-математичких или биолошких наука, неопходно радно искуство од најмање три године у областима за које се врши процена, као и да је прошло обуку везано за процену средстава за заштиту биља у поступку регистрације, за област наведену у ставу 4. Конкурса (Образац 2),:
4. доказа о претходном радном искуству од најмање три године за лица која ће обављати послове процене (потврде, решења, уговори и други акти из којих се може утврдити на којим пословима и са којом стручном спремом је стечено радно искуство) и доказ о завршеном докторату или магистратури, за област наведену у ставу 4. Конкурса. Побројану документацију која је прописана као доказ неопходно је доставити у оригиналу или у оверенoј копији;
5. изјаву потписану од стране лице које ће бити задужено за обављање послова процене средстава за заштиту биља, у поступку регистрације средстава за заштиту биља дату под пуном моралном, материјалном и кривичном одговорношћу, којом потврђује да не постоји сукоб интереса у вршењу послова процене одређене области у поступку регистрације и послова испитивања или припреме документације у поступку регистрације средстава за заштиту биља за наведену област процене (Образац 3).
6. изјаву потписану од стране одговорног лица високошколске и научноистраживачке установе, дату под пуном моралном, материјалном и кривичном одговорношћу, којом потврђује да је одговорним стручним лицима која ће бити ангажована на вршењу послова процене обезбеђена опрема (ормар са кључем) или посебна просторија под кључем за чување документације за регистрацију која је означена као поверљива (Образац 4).

Разматраће се само благовремене, потпуне и пријаве које садрже сву тражену документацију након чега ће бити донета коначна оцена пријава и одлука о избору. Неблаговремене, неразумљиве или непотпуне пријаве и пријаве уз које нису приложени сви потребни докази, биће одбачене.

Рок за подношење пријава је 15 дана од дана објављивања конкурса у „Службеном гласнику Републике Србије“ и почиње тећи првог наредног дана од дана објављивања конкурса.

Уколико последњи дан конкурса пада у нерадни дан, исти се помера и истиче првог наредног радног дана.

Пријаве на конкурс уз тражену документацију доставити у затвореној коверти на следећу адресу:

***Министарство пољопривреде, шумарства и водопривреде***

***Управа за заштиту биља***

***Омладинских бригада 1***

***11070 Нови Београд***

са назнаком

**„Пријава на конкурс за избор оцењивача за обављање послова процене средстава за заштиту биља ради њихове регистрације** **– 002930975 2024 14842 003 000 000 001 НЕ ОТВАРАТИ”.**".

Уколико се пријава предаје лично на писарници Републичких органа, обавезно је уз пријаву припремити пропратни допис који је насловљен на МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Управа за заштиту биља, Омладинских бригада 1, 11070 Нови Београд, који ће бити оверен од стране службеника писарнице и служиће подносиоцу пријаве као потврда о пријему пријаве. У тексту дописа навести следеће:

„У прилогу дописа достављамо вам пријаву на конкурс за избор оцењивача за обављање послова процене средстава за заштиту биља ради њихове регистрације, број **002930975 2024 14842 003 000 000 001 „НЕ ОТВАРАТИ”."**

Министарство задржава право да у случају измене законских одредби које регулишу материју конкурса, поништи конкурс, не изврши избор правних лица, односно престанком потребе за поверавањем послова раскине евентуално закључене уговоре о поверавању послова, без права на евентуалну накнаду штете до које би могло доћи у виду измакле добити раскидом уговора.

Одлука о избору оцењивача биће донета најкасније у року од 15 дана од истека рока за подношење пријава. Након доношења, Одлука о избору оцењивача ће бити објављена на интернет страници Управе за заштиту биља. На наведену Одлуку може се уложити приговор министру, у року од осам дана, који тече од првог наредног дана од дана објављивања.

Одлуку по поднетим приговорима доноси министар и та одлука је коначна.

Коначно утврђени списак оцењивача ће бити објављен у „Службеном гласнику РС“ и на интернет страници Управе за заштиту биља.

Са свим подносиоцима који испуњавају услове биће закључени уговори којима ће се дефинисати права и обавезе уговорених страна.

Све додатне информације у вези са овим конкурсом могу се, у писаном облику путем електронске поште, тражити најкасније до 2 дана пре истека рока за подношење пријава. Електронска адреса преко које ће се вршити комуникација и достављање одговора, појашњења и сл. је – lidija.matijevic@minpolj.gov.rs.

Београд, \_\_\_\_\_\_ октобар 2024. године

**Образац 1**

**ПРИЈАВА НА КОНКУРС**

|  |  |  |
| --- | --- | --- |
| ПОДАЦИ О ПРАВНОМ ЛИЦУ | | |
| **Пуно пословно име** | | |
|  | | |
| **Адреса и седиште** | | |
|  | | |
| **Број телефона** | | |
|  | | |
| **Број факса** | | |
|  | | |
| **E-mail адреса** | | **Web-site** |
|  | |  |
| **Матични број** | | **ПИБ** |
|  | |  |
| **Број рачуна и назив банке** | | |
|  | | |
| **Име, презиме и функција одговорног лица** | | **Број телефона и e-mail адреса одговорног лица** |
|  | |  |
| **ВРСТА ПРОЦЕНЕ** *(означити за коју врсту процене се подноси пријава)* | | |
| □ | физичке, хемијске и техничке особине средстава за заштиту биља са аналитичким методама за испитивање средстава за заштиту биља и остатака средстава за заштиту биља | |
| □ | услова под којима је активна супстанца, односно основна супстанца уписана у Листу одобрених супстанци | |
| □ | ефикасност средстава за заштиту биља | |
| □ | токсиколошке особине средства за заштиту биља | |
| □ | изложеност оператера | |
| □ | максимална концентрација остатака средстава за заштиту биља у храни и храни за животиње и изложеност потрошача | |
| □ | екотоксиколошке особине средства за заштиту биља | |
| □ | судбине и понашања средстава за заштиту биља у животној средини | |

|  |  |
| --- | --- |
| Место и датум: | Потпис и печат одговорног лица:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Образац 2**

**ПОДАЦИ О ОДГОВОРНИМ СТРУЧНИМ ЛИЦИМА КОЈА ЋЕ ОБАВЉАТИ ПОСЛОВЕ ПРОЦЕНЕ**

|  |  |  |  |  |  |  |
| --- | --- | --- | --- | --- | --- | --- |
| **ПОДАЦИ О ЗАПОСЛЕНИМА КОЈИ ЋЕ ОБАВЉАТИ ПОСЛОВЕ ПРОЦЕНЕ** | | | | | | |
| **Имена и презимена *запослених к*оји ће обављати послове процене** | | **Назив радног места** | | **Године радног искуства** | **Образовање** | |
| 1. физичких, хемијских и техничких особина средстава за заштиту биља са аналитичким методама за испитивање средстава за заштиту биља и остатака средстава за заштиту биља | | | | | | |
|  | |  | |  |  | |
| 1. услова под којима је активна супстанца, односно основна супстанца уписана у Листу одобрених супстанци | | | | | | |
|  | |  | |  |  | |
| 1. ефикасности средстава за заштиту биља | | | | | | |
|  | |  | |  |  | |
| 1. токсиколошких особина средства за заштиту биља | | | | | | |
|  | |  | |  |  | |
| 1. изложености оператера | | | | | | |
|  | |  | |  |  | |
| 1. максималних концентрација остатака средстава за заштиту биља у храни и храни за животиње и изложеност потрошача | | | | | | |
|  | |  | |  |  | |
| 1. екотоксиколошких особина средства за заштиту биља | | | | | | |
|  | |  | |  |  | |
| 1. судбине и понашања средстава за заштиту биља у животној средини | | | | | | |
|  | |  | |  |  | |
| Место и датум: | | Потпис и печат одговорног лица:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |

**Образац 3**

**ИЗЈАВА О СУКОБУ ИНТЕРЕСА У ВРШЕЊУ ПОСЛОВА ПРОЦЕНЕ У ПОСТУПКУ РЕГИСТРАЦИЈЕ И ПОСЛОВА ИСПИТИВАЊА СРЕДСТАВА ЗА ЗАШТИТУ БИЉА ЗА ПОТРЕБЕ РЕГИСТРАЦИЈЕ**

*(попуњава лице задужено за обављање послова процене)*

Као лице које ће бити задужено за обављање послова процене средстава за заштиту биља, у поступку регистрације средстава за заштиту биља, ја

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(име и презиме, ЈМБГ, бр. личне карте)*

под пуном моралном, материјалном и кривичном одговорношћу, одговорно изјављујемо да не постоји сукоб интереса у вршењу послова процене (навести област процене)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ у поступку регистрације и послова испитивања или припреме документације у поступку регистрације средстава за заштиту биља за наведену област процене и да ћу, уколико до сукоба интереса дође, о томе одмах обавестити Министарство и тражити своје изузеће.

|  |  |
| --- | --- |
| Место и датум: | Потпис:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Образац 4**

**ИЗЈАВА О УСЛОВИМА ЗА ЧУВАЊЕ ДОКУМЕНТАЦИЈЕ**

*(попуњава одговорно лице установе/организације)*

Као одговорно лице

..............................................................................................................................................................

*(име и презиме, ЈМБГ, бр. личне карте)*

под пуном моралном, материјалном и кривичном одговорношћу, одговорно изјављујем да су лицима која ће бити ангажована на вршењу послова процене средстава за заштиту биља у поступку регистрације, обезбеђени услови за чување документације за процену средстава за заштиту биља у поступку регистрације у виду простора (ормар са кључем) или посебне просторије под кључем за чување документације.

|  |  |
| --- | --- |
| Место и датум: | Потпис:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |